recursal/SuperWikiNEXT-32B huggingface dataset:
**பொண்டாட்டி பொண்டாட்டிதான்** (Pondatti Pondattithan) என்பது 1991 இல் மணியன் சிவபாலன் இயக்கத்தில் வெளிவந்த தமிழ்த்திரைப்படமாகும். எஸ். வி. சேகர், காதம்பரி போன்றோர் முக்கிய கதாப்பாத்திரத்தில் நடித்திருந்தனர். இவர்களுடன் சனகராஜ், செந்தில், மனோரமா, வி. கே. ராமசாமி, வெண்ணிற ஆடை மூர்த்தி, சுலக்சனா, டிஸ்கோ சாந்தி மற்றும் கோவை சரளா ஆகியோர் உடன் நடித்திருந்தனர்.வி.ஆர்.ஜே.பிலிம்ஸ் இப்படத்தை தயாரித்துள்ளனர். பா. விஜய், புதுமை பித்தன் ஆகியோர் பாடல்களை இயற்றியுள்ளார். இசை கங்கை அமரன் 1991 ஜூலை 11 அன்று வெளிவந்தது.

கதை
---

ராஜகோபால் (எஸ். வி. சேகர்) அவரது பாட்டியுடன் (மனோரமா) வேலூரில் வாழ்ந்து வருகின்றான். அவன் நன்கு படித்த ஒரு பெண்ணை திருமணம் செய்துகொள்ள விரும்புகிறான். ஆனால் அவனது பாட்டி உறவினர் ஒருவருடைய படிக்காத பெண் லக்ஷ்மியை (காதம்பரி) திருமணம் செய்துகொள்ள அறிவுரை கூறுகிறார், ஆனால் ராஜகோபால் மறுத்துவிடுகிறான். பின்னர் ,ஒரு சமயம் லக்ஷ்மியை நேரில் பார்த்த பிறகு, அவளை திருமணம் செய்துகொள்கிறார். பல்வேறு காரணங்களால், அவர்களது வாழ்க்கை ஆரம்பமாவது தாமதமாகிறது.

சில வாரங்களுக்குப் பின்னர், ராஜகோபாலுக்கு பதவி உயர்வு கிடக்கிறது. எனவே இராஜகோபால் தனது வேலைக்காக வீட்டை விட்டு சென்னை செல்ல் நேர்கிறது,. அங்கு, தனது கல்லூரி நண்பன் ஜெய் என்பவனுடன் தங்குகிறான். ஒரு இரவு, குண்டர்களால் துரத்தப்பட்ட பத்மா (டிஸ்கோ சாந்தி) என்ற பெண்ணுக்கு உதவி ஒரு விடுதியில் தங்க வைக்கிறான். காவல் துறையினர் அவர்களை கைது செய்து, ராஜகோபாபாலனின் முதலாளி கிருஷ்ணனுக்கு இந்த விஷயத்தைத் தெரிவிக்கிறார்கள். ராஜகோபாபாலன் நடந்ததை தனது முதலாளிக்கு எவ்வாறு கூறினான், என்பதும், தனது மனைவியுடன் மீண்டும் எவ்வாறு சேர்ந்தான் என்பதும் மீதிக்கதையாகும்

நடிகர்கள்
---------

* எஸ். வி. சேகர் -ராஜகோபால்
* காதம்பரி - லட்சுமி
* சனகராஜ் - கதிரேசன்
* செந்தில் - சபாபதி
* மனோரமா - ராஜகோபாலனின் தாயாக
* வி. கே. ராமசாமி காவல் அதிகாரி
* வெண்ணிற ஆடை மூர்த்தி - கிருஷ்ணன்
* சுலக்சனா - ராமஜெயம்
* டிஸ்கோ சாந்தி - பத்மா
* கோவை சரளா -ஜானகி
* ஒய்.விஜயா - பத்மாவின் சகோதரி
* குமரிமுத்து - பிச்சைமுத்து
* லூசு மோகன் - கபாலி
* மேனஜர் சீனா - மேனாஜர்
* உசிலை மணி -ஐய்யர்
* சீனு
* வெங்கட்ராமன்
* குமரேசன்
* பூர்ணிமா
* சுமதி

ஒலித்தொகுப்பு
-------------

கங்கை அமரன் இசையில் 5 பாடல்கள் கொண்ட இதன் ஒலித்தொகுப்பு 1991இல் வெளிவந்தது, பா. விஜய், புதுமை பித்தன் ஆகியோர் பாடல்களை இயற்றியுள்ளார்.

| எண் | பாடல் | பாடியோர் | காலம் |
| --- | --- | --- | --- |
| 1 | *பொண்டாட்டி பொண்டாட்டிதான்* | மனோரமா | 2:54 |
| 2 | உன்னை விட ஊரில' | எஸ். பி. பாலசுப்பிரமணியம், சித்ரா | 3:50 |
| 3 | *பூத்ததே பூட்டு* | எஸ். பி. பாலசுப்பிரமணியம் | 4:23 |
| 4 | *அடிக்கிற கை"*  | எஸ். பி. பாலசுப்பிரமணியம் | 3:48 |
| 5 | "மானே மயிலே" | கே. ஜே. யேசுதாஸ் | 4:11 |

மேற்கோள்கள்
-----------

1. ↑  "லட்சுமன் சுருதி -1991 திரைப்படங்கள்". .
2. 1 2  "உன்னை நான் பாடல்". .
3. ↑  "Pondatti Pondattidhan (1991) Tamil Movie". spicyonion.com.. பார்த்த நாள்: 2017-01-24.
4. ↑  "Pondatti Pondattidhan (1991)". gomolo.com.. பார்த்த நாள்: 2017-01-24.
5. ↑  "Filmography of pondati pondattidhan". cinesouth.com இம் மூலத்தில் இருந்து. பரணிடப்பட்டது.. Error: If you specify `|archiveurl=`, you must also specify `|archivedate=`.. பார்த்த நாள்: 2017-01-24.
**நாகப்பட்டினம் நவநீதகிருஷ்ணசாமி கோயில்** என்பது தமிழ்நாட்டில் நாகப்பட்டினம் மாவட்டம், நாகப்பட்டினம் என்னும் ஊரில் அமைந்துள்ள ஒரு பெருமாள் கோயில் ஆகும்.

வரலாறு
------

இக்கோயில் நான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஸ்ரீ லெட்சுமி நாராயண பெருமாள், ருக்மணி, சத்யபாமா சன்னதிகளும், ஆஞ்சநேயர், விநாயகர், கருடாழ்வார், மணவாளமாமுனிகன் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி வழிபாடு நடக்கிறது. ஆவணி, மார்கழி, ஐப்பசி மாதம் பிரமோற்சவம், வைக்குண்ட ஏகாதசி, பவித்ரோச்வம் முக்கிய திருவிழாவாக நடைபெறுகிறது. ஆவணி மாதம் கோகுலஷ்டமி தேரோட்டம் நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**மெகராஜ் தின் மாலிக்** (*Mehraj Din Malik*) (பிறப்பு 1988) ஒரு இந்திய அரசியல்வாதி மற்றும் ஜம்மு மற்றும் காஷ்மீரைச் சேர்ந்த ஆம் ஆத்மி கட்சித் தலைவர் ஆவார். 2022 ஆம் ஆண்டு வரை சம்மு காஷ்மீரில் ஆம் ஆத்மியின் முதல் மற்றும் ஒரே வெற்றி வேட்பாளர். அவர் ககாரா தொகுதியில் இருந்து தேர்ந்தெடுக்கப்பட்ட மாவட்ட வளர்ச்சிக் குழு (DDC) உறுப்பினர் ஆவார்.  17 அக்டோபர் 2022 அன்று, ஆம் ஆத்மி கட்சி அவரை சம்மு காஷ்மீரின் மாநில ஒருங்கிணைப்புக் குழு ஆம் ஆத்மி கட்சியின் இணைத் தலைவராக நியமித்தது.

தொழில் வாழ்க்கை
---------------

2013 ஆம் ஆண்டு ஆம் ஆத்மி கட்சியில் இணைந்து 2014 ஆம் ஆண்டு சட்டமன்றத் தேர்தலில் சுயேச்சை வேட்பாளராகப் போட்டியிட்ட பிறகு மெஹ்ராஜ் மாலிக் தனது அரசியல் வாழ்க்கையைத் தொடங்கினார்.  2020 இல், இவர் மாவட்ட வளர்சிக்குழு உறுப்பினர் தேர்தலில் சுயேச்சை வேட்பாளராக 3511 வித்தியாசத்தில் வெற்றி பெற்று ககாரா தொகுதிக்கு மாவட்ட வளர்ச்சிக் குழு உறுப்பினராகத் தேர்ந்தெடுக்கப்பட்டார்.   ஜம்மு காஷ்மீரில் இருந்து ஆம் ஆத்மி கட்சியின் முதல் வெற்றி வேட்பாளராகவும், 2022 ஆம் ஆண்டு நிலவரப்படி, ஜம்மு காஷ்மீரில் இருந்து அக்கட்சியின் வெற்றி பெற்ற ஒரே வேட்பாளர் இவரே. 

17 அக்டோபர் 2022 அன்று, ஆம் ஆத்மி கட்சி அவரை சம்மு காசுமீர் மாநில ஒருங்கிணைப்புக் குழு ஆம் ஆத்மி கட்சியின் இணைத் தலைவராக நியமித்தது. 

"மஜ்ஜா மஜ்ஜா ராஜ் கரேகா" ( transl. மெஹ்ராஜ் ஆட்சி செய்வார் ) என்பது ஒரு தனித்துவமான முழக்கம், இது மெஹ்ராஜ் மாலிக் எந்தப் பேரணியை ஏற்பாடு செய்தாலும் எழுப்பப்படுகிறது.

கைது
----

ஜம்முவில் நிலம் அபகரிப்பு இயக்கத்திற்கு எதிரான போராட்டத்திற்குப் பிறகு, மெகராஜ் மாலிக் விசாரணைக்காக காவலில் வைக்கப்பட்டார். வன்முறை சம்பவம் நடந்த இடத்தில் மாலிக் பேச்சு நடத்தியதாக எழுந்த குற்றச்சாட்டின் காரணமாக அதிகாரிகள் இவரைக் கைது செய்தனர். பிப்ரவரி 10, 2023 அன்று, அவர் பிணையில் விடுவிக்கப்பட்டார்.

மேற்கோள்கள்
-----------

1. 1 2  "J&K DDC Polls: Contesting as Independent, AAP leader from Doda scores first win for party". *The Free Press Journal*. 23 Dec 2020. .
2. 1 2  "AAP appoints Harshdev Singh as chairman, Mehraj Malik, one other as co-chairman of state committee in J&K". 17 October 2022. .
3. ↑  "Mehraj Din Malik - 2014 Assembly Candidate Jammu and Kashmir". .
4. ↑  "AAP marks Jammu presence with Doda rally; rivals take note, watch ranks". .
5. ↑  "DDC Election Results 2020: Mehraj Malik Wins from Kahara Constituency; AAP Records First Win in Jammu and Kashmir". .
6. ↑  Anzer Ayoob (1 April 2022). "What "Majja Majja Raj Karega," an exclusive slogan for J&K's AAP Politician Mehraj Malik, means?". *The Chenab Times*. .
**கமலேசுவர் படேல்** (Kamleshwar Patel) ஓர் இந்திய அரசியல்வாதி மற்றும் இந்திய தேசிய காங்கிரசு கட்சியின் உறுப்பினரும் ஆவார்.

கமலேசுவர் படேல் 2013 ஆம் ஆண்டு முதல் முறையாக சிகாவால் சட்டமன்ற தொகுதியில் இருந்து தேர்ந்தெடுக்கப்பட்டார். 2018 ஆம் ஆண்டு நடைபெற்ற தேர்தலிலும் அந்த இடத்தைத் தக்க வைத்துக் கொண்டார். இவரது தந்தை, இந்திரசித்து குமார், இந்திய தேசிய காங்கிரசு கட்சியின் உறுப்பினராகவும், மத்தியப் பிரதேச மாநிலத்தின் அமைச்சரவையில் அமைச்சராகவும் இருந்தார். மத்திய பிரதேசத்தில் பஞ்சாயத்து மற்றும் ஊரக வளர்ச்சித்துறை அமைச்சராக கமலேசுவர் படேல் உள்ளார்.

அரசியல் வாழ்க்கை
----------------

• மந்திரிசபை அமைச்சர் (பஞ்சாயத்து மற்றும் ஊரக வளர்ச்சி)  டிசம்பர் 2018 முதல் மார்ச் 2020 வரை.

• 2013 ஆம் ஆண்டு முதல் முறையாக சட்டமன்ற உறுப்பினர் ஆனார்  2018 ஆம் ஆண்டு மீண்டும் தேர்ந்தெடுக்கப்பட்டார் ( *சிகாவால் -சிதி)* .

சட்ட விவகாரங்கள்
----------------

நீதிமன்ற அமர்வுக்கு நேரில் வர முடியாததால், கமலேசுவர் படேல் நிரப்பிய மருத்துவப் படிவத்தில் போலியாக பதிவு செய்ததற்காக இவர் மீது முதல் தகவல் அறிக்கை பதிவு செய்யுமாறு காவல்துறைக்கு உத்தரவிடுமாறு மத்தியப் பிரதேச உயர்நீதிமன்றம் உத்தரவிட்டிருந்தது. தற்பொழுது வழக்கு தீர்க்கப்பட்டுள்ளது.

மேலும் பார்க்கவும்
------------------

* மத்தியப் பிரதேச சட்டமன்றம்
* 2013 மத்தியப் பிரதேச சட்டப் பேரவைத் தேர்தல்
* சிஹாவால் (விதானசபா தொகுதி)
* இந்திய தேசிய காங்கிரஸ்

மேற்கோள்கள்
-----------

1. ↑  "Kamal Nath expands Cabinet; inducts 28 ministers, including 2 women". *The Economic Times*. 2018-12-25. .
2. ↑  "MLA Information".. பார்த்த நாள்: 16 May 2018.
3. ↑  Editorial, Team (25 May 2017). "Court orders FIR against Sihawal MLA Kamleshwar Patel". Naidunia. naidunia.jagran.com.. பார்த்த நாள்: 16 May 2018.
4. ↑  Kale, Makarand (16 June 2017). "FIR lodged against Congress MLA on the orders of the High Court". ETV MP/Chhattisgarh. hindi.news18.com.. பார்த்த நாள்: 16 May 2018.

புற இணைப்புகள்
--------------

* கமலேசுவர் படேல் (தனிப்பட்டவர்)
**பிலால் இப்னு ராபா அல் ஹபாஷி** (Bilal ibn Rabah al-Habashi) அடிமையாக இருந்து இஸ்லாத்தினை ஏற்றுக் கொண்டவர்களில் முதலாமவர். இவர் 578-582 காலப்பகுதியில் மெக்காவில் பிறந்த எத்தியோப்பியர் ஆவார்.

அபூபக்கரினால் விடுவிக்கப்பட்ட அடிமைகளில் இவரும் ஒருவர். சிறந்த குரல் வளம் படைத்தவர். இதனால் முகம்மது நபி அவர்கள் ஆப்பிரிக்க அடிமையாக இருந்த பிலாலைத் தனது தொழுகைக்கு அழைப்புவிடும் 'அதான்' சொல்பவராகத் தேர்ந்தெடுத்தார். இவர் "பிலால் இப்னு ரியா", "இப்னு ராபா", "பிலால்-அல்-ஹபாஷி" அல்லது "எத்தியோப்பியாவின் பிலால்" எனவும் அழைக்கப்பட்டார்.

  

**பிறப்பு மற்றும் ஆரம்ப வாழ்க்கை..**
பிலால் இப்னு ரபா கி பி 580 இல் அதாவது நபி (ஸல்)அவர்கள் பிறந்து 10 வருடம் கழித்து மக்காவில் ஹெஜாஸில் பிறந்தார். அவரது தந்தை ரபா, பனு ஜுமாவின் குலத்தின் அரபு அடிமையாக இருந்தார், அதே சமயம் அவரது தாயார் ஹமாமா அபிசீனியாவின் முன்னாள் இளவரசி என்றும் அதாவது யானை ஆண்டு நிகழ்வின்போது மக்காவாசிகளால் பிடிக்கப்பட்டு அடிமைப்படுத்தப்பட்டார் என்று கூறப்படுகிறது. அடிமைத்தனத்தில் அதாவது அடிமை பெற்றோர்களுக்கு பிறந்ததால், பிலால் தனது எஜமானரான உமையா இப்னு கலஃபுக்கு வேலை செய்வதைத் தவிர வேறு வழியிறுக்கவில்லை. கடின உழைப்பின் மூலம், பிலால் ஒரு நல்ல அடிமையாக அங்கீகரிக்கப்பட்டார் மற்றும் மக்காவில் உள்ள சிலைகளின் சாவிகள் ஒப்படைக்கப்பட்டன. இருப்பினும், அரேபியாவின் மக்காவில் இனவெறி, குலவெறி மற்றும் சமூக அரசியல் சட்டங்கள் பிலாலை சமூகத்தில் ஒரு பெரிய நிலையை அடைவதைத் தடுத்தன.
**யசோதர் மாணிக்கியா** (Yashodhar Manikya) (இ. 1623), **ஜசோதர் மாணிக்கியா** என்றும் அழைக்கப்படும் இவர், 1600 முதல் 1618 வரை திரிபுரா இராச்சியத்தின் மாணிக்கிய வம்ச ஆட்சியாளராக இருந்தார். இவரது ஆட்சி முடியாட்சியை தற்காலிகமாக தூக்கியெறிந்து, முகலாய சாம்ராஜ்யத்தில் இணைக்கப்பட்டதன் மூலம் ராச்சியத்தின் வரலாற்றின் சுருக்கப்பட்டதாக கருதப்படுகிறது.

ஆரம்பகால ஆட்சி
--------------

முதலாம் இராசதர் மாணிக்கியாவின் மகனும் வாரிசுமான யசோதரால் 1600 இல் தனது தந்தை இறந்தவுடன் உடனடியாக அரியணை ஏற முடியவில்லை. வரலாற்றாசிரியர் ஜெய் பிரகாஷ் சிங், பழைய மன்னரின் வாரிசான யசோதரின் அசுபமான சாதகக் குறிப்பு, பிரபுக்கள் அவரை மன்னராக ஏற்றுக்கொள்ளத் தயங்கினார்கள் என்று கூறுகிறார். இதற்கிடையில் அதிகாரம் பெற்ற தனது உறவினரான ஈசுவர் மாணிக்கியாவையும், தர்ம மாணிக்கியா (எதிரியான அரக்கான் இராச்சியத்தால் ஆதரிக்கப்பட்டது) மற்றும் வீரபத்ர மாணிக்கியா போன்றவர்களின் முயற்சிகளையும் எதிர்த்து இவர் இறுதியில் அரியணை ஏறினார். 

இராசதரைப் போலவே, யசோதரும் ஒரு பக்தியுள்ள ஆட்சியாளராக இருந்தார். இவரும் முன்னாள் ஆட்சியின் கீழ் இராச்சியத்தில் தொடங்கிய வைணவத்தின் பரவலைத் தொடர்ந்தார். இவரது தந்தையைப் போலவே, இவருக்கு நிர்வாகம் மற்றும் போரில் அதிக ஆர்வம் இல்லை. இதன் விளைவாக அரச அதிகாரம் பலவீனமடைந்தது. இராணுவத்தின் வீழ்ச்சியும் ஏற்பட்டது. இருப்பினும், இவரது ஆட்சியின் போது சில இராணுவ முற்றுகையின் பதிவுகள் உள்ளன. இதில் அரக்கானிய மன்னர் உசேன் ஷாவுடனான மோதலும், புலுவா இராச்சியத்திற்கு எதிரான தாக்குதல்களும் அடங்கும். இது இறுதியில் பிந்தைய அழிவில் விளைந்தது.

முகலாய வெற்றி
-------------

1618 ஆம் ஆண்டில், வங்காளத்தின் முகலாய ஆளுநரான இப்ராகிம் கான் பாத்-இ-சங், திரிபுராவை வங்காளத்தில் இணைக்கும் நோக்கத்துடன் தரை மற்றும் கடல் தாக்குதலைத் தொடங்கினார். 1000 குதிரைப்படை, 60,000 காலாட்படை மற்றும் 200 போர் யானைகள் அடங்கிய இரண்டு தரைப்படைகள் ஒரு வலிமைமிக்க கடற்படையுடன் அனுப்பப்பட்டன. தலைநகர் உதய்ப்பூரைக் கைப்பற்றியதன் மூலம் திரிபுரா இராணுவம் விரைவாக முறியடிக்கப்பட்டது. யசோதர் தனது மனைவிகளுடன் காட்டிற்கு தப்பி ஓடினார். ஆனால் விரைவில் சிறைபிடிக்கப்பட்டு டாக்காவிற்கு அழைத்துச் செல்லப்பட்டார். 

முகலாய பேரரசருக்கு காணிக்கை வழங்குவதற்கான நிபந்தனையின் பேரில் இவருக்கு அரியணை திரும்ப வழங்கப்பட்டாலும், யசோதர் மறுத்துவிட்டார். இவர் வாழ்நாள் முழுவதும் முகலாயக் காவலில் வைக்கப்பட்டார். முதலில் வாரணாசியிலும் பின்னர் மதுராவிலும் சிறை வைக்கப்பட்டார். அங்குதான் இவர் 1623 இல் தனது 72வது வயதில் தியானம் செய்து கொண்டிருந்தார்.  1626இல் யசோதரின் தூரத்து உறவினரான கல்யாண் மாணிக்கியா பதவியேற்கும் வரை திரிபுரா முகலாயப் பேரரசின் கட்டுப்பாட்டில் இருந்தது.

சான்றுகள்
---------


1. ↑   *The History of Bengal*.
2. ↑  Choudhury, Vasant (1996). "The Arakanese Governors of Chittagong and Their Coins". *Journal of the Asiatic Society of Bangladesh: Humanities* (Asiatic Society of Bangladesh) **41**: 151. .
3. ↑  (Sarma 1987, ப. 96)
பேரருட்திரு **ஜஸ்ரின் பேனார்ட் ஞானப்பிரகாசம்** (Right Reverend *Justin Bernard Gnanapragasam*, பிறப்பு: 13 மே 1948) இலங்கைத் தமிழ் கத்தோலிக்கக் குருக்களும், தற்போதைய உரோமன் கத்தோலிக்க யாழ்ப்பாண ஆயரும் ஆவார்.

ஆரம்ப வாழ்க்கை
--------------

ஞானப்பிரகாசம் 1948 மே 13 இல் இலங்கையின் வடக்கே கரம்பொன் என்ற ஊரில் பிறந்தார். ஊர்காவற்துறை புனித அந்தோனியார் கல்லூரியிலும், யாழ்ப்பாணம் சம்பத்தரிசியார் கல்லூரியிலும் கல்வி கற்றார். பள்ளிப் படிப்பை முடித்துக் கொண்ட பின்னர் கண்டி தேசிய குருமடத்திலும், பின்னர் புனேயில் உள்ள பாப்பிறைக் குருமடத்திலும் கற்று இறையியலில் இளங்கலைப் பட்டம் பெற்றார்.

பணி
---

ஞானப்பிரகாசம் 1974 ஏப்ரலில் குருநிலைப்படுத்தப்பட்டார். கிளிநொச்சி, வலைப்பாடு (1974-75), உருத்திரபுரம் (1975-76), இளவாலை (1976-79) ஆகிய இடங்களில் துணைக்குருக்களாகப் பணியாற்றினார். 1979-80 காலப்பகுதியில் இங்கிலாந்து ஹல் பல்கலைக்கழகத்தில் படித்து பொதுப்படையான இறையியலில் பட்டம் பெற்றார். பின்னர் இலங்கை திரும்பி இளவாலை மாரீசன்கூடல் கோவிற்பற்று குருக்களாகவும், இளவாலை புனித என்றீசு கல்லூரியில் துணைத் தலைவராகவும் (vice-rector, 1980-85) பணியாற்றினார். 1982-1984 காலப்பகுதியில் யாழ்ப்பாணப் பல்கலைக்க்ழகத்தில் கிறித்தவ நாகரிகத் துறையில் விரிவுரையாளராகப் பணியாற்றினார்.

1986 இல் மீண்டும் இங்கிலாந்து சென்று சவுத்தாம்ப்டனில் கல்வியியல் அறிவியல் பயின்று 1989 இல் பட்டம் பெற்றார். பின்னர் இளவாலை புனித என்றீசு கல்லூரியின் தலைவராகவும் (1990-94), இளவாலை Deanery இன் பீடாதிபதியாகவும் (1995-02), யாழ்ப்பாணக் குருமடத்தின் வருகைதரு பேராசிரியராகவும் (1992-06), யாழ்ப்பாணம் சம்பத்தரிசியார் கல்லூரியின் தலைவராகவும் (2002-07) பணியாற்றினார்.

20007 ஆம் ஆண்டில் யாழ்ப்பாண மறைமாவட்டத்தின் ஆயர் பொதுப் பதில்குருவாக நியமிக்கப்பட்டார். 1998 முதல் 2014 வரை யாழ்ப்பாணப் பல்கலைக்கழகத்தின் மூதவை உறிப்பினராகவும் பணியாற்றினார். 2015 அக்டோபரில் 11-வது யாழ்ப்பாண ஆயராக திருத்தந்தை பிரான்சிசுவினால் நியமிக்கப்பட்டார்.

மேற்கோள்கள்
-----------

1. 1 2 3 4 5 6 7 8 9 10  "Pope appoints new bishop in Jaffna, S. Lanka". *வத்திக்கான் வானொலி*. 13 அக்டோபர் 2015. .
2. 1 2 3  "Bishop Justin Bernard Gnanapragasam". Catholic Hierarchy. .
3. ↑  de Silva, Sunil (13 அக்டோபர் 2015). "REV. MONS. JUSTIN GNANAPRAGASAM NEW BISHOP OF JAFFNA". Roman Catholic Archdiocese of Colombo. .
4. ↑  "Resignation of the Bishop of Jaffna, appointment of successor". *Agenzia Fides*. 13 அக்டோபர் 2015. Archived from the original on 2015-10-21. .
5. 1 2  "Rt. Rev. Justin Bernard Gnnapragasam takes over as the Bishop of Jaffna". *Tamil Diplomat*. 15 அக்டோபர் 2015. .
**ஒலிபரப்பு இல்லம்** என்பது பிபிசியின் தலைமையகத்தைக் குறிக்கும். அருகருகே அமைந்திருக்கும் போர்ட்லேண்ட் பிளேஸ், லங்கம் பிளேஸ் ஆகிய தெருக்களில் இக்கட்டிடம் அமைந்துள்ளது. முதல் வானொலி ஒலிபரப்பு இந்தக் கட்டிடத்திலிருந்து 15 மார்ச் 1932 அன்று செய்யப்பட்டது. இரண்டு மாதங்களுக்குப் பிறகு மே 15 அன்று இக்கட்டிடம் அலுவல்முறையில் திறந்துவைக்கப்பட்டது. *பிபிசி ரேடியோ தியேட்டர்* எனும் அரங்கம் இந்த இல்லத்தின் ஒரு பகுதியாகும். இந்த அரங்கத்திற்கு நேயர்களை வரவழைத்து பேச்சு, இசை ஆகியன பதிவு செய்யப்பட்டன.

அமைப்பு
-------

ஒலிபரப்பு நிலையத்தை மாற்றி அமைத்தல், விரிவாக்குதல் ஆகிய பணிகள் தொடர்ந்து நடந்துவந்துள்ளன. கட்டிடத்தின் கிழக்குப் பகுதி தரைமட்டமாக்கப்பட்டு, புதிய கட்டிடத் தொகுப்பு 2005 ஆம் ஆண்டில் கட்டி முடிக்கப்பட்டது. இந்தக் கட்டிடத் தொகுப்பானது 2012 ஆம் ஆண்டில் *ஜான் பீல் விங்* எனப் பெயரிடப்பட்டது. உள்ளூர் ஒலி/ஒளிபரப்புச் சேவையான பிபிசி இலண்டன், பிபிசி அரபு மொழி தொலைக்காட்சி, பிபிசி பாரசீக மொழி தொலைக்காட்சி ஆகியன இந்தப் புதிய கட்டிடத் தொகுப்பில் அமைந்துள்ளன. 
பிபிசி ரேடியோ 1, பிபிசி ரேடியோ 1எக்ஸ்ட்ரா ஆகியவற்றின் வரவேற்பறையும் இந்தப் புதிய கட்டிடத் தொகுப்பில் அமைந்துள்ளன.

முதன்மைக் கட்டிடம் முற்றிலுமாக மாற்றியமைக்கப்பட்டு, இல்லத்தின் பின்பகுதி விரிவுபடுத்தப்பட்டது. பிபிசி ரேடியோ 3, பிபிசி ரேடியோ 4, பிபிசி ரேடியோ 4 எக்ஸ்ட்ரா, பிபிசி உலகச் சேவை (வானொலி ஒலிபரப்பு) ஆகியன இங்கு நகர்த்தப்பட்டன. விரிவுபடுத்துதலின் மூலமாக பழையக் கட்டிடமானது *ஜான் பீல் விங்*குடன் இணைக்கப்பட்டுள்ளது. பிபிசி நியூஸ், பிபிசி நியூஸ் தொலைக்காட்சி அலைவரிசை, பிபிசி வேர்ல்டு நியூஸ் ஆகியவற்றிற்கான ஒருங்கிணைந்த செய்தியறை, ஒலி/ஒளிபரப்பு அரங்குகள் இங்கு அமைக்கப்பட்டன. இந்த மாற்றங்களுக்கான அனைத்துப் பணிகளும் 2013 ஆம் ஆண்டு மார்ச் மாதத்தில் நிறைவுற்றன.

ஒலிபரப்பு இல்லம் என அலுவல்முறையில் அழைக்கப்பட்டாலும், புதிதாக விரிவாக்கம் செய்யப்பட்ட கட்டிடத்தை புதிய ஒலிபரப்பு இல்லம் (*new Broadcasting House*) என்று பிபிசி குறிப்பிடுகிறது. முதலில் இருந்த கட்டிடத்தை *பழைய ஒலிபரப்பு இல்லம்* (*old Broadcasting House*) என பிபிசி குறிப்பிடுகிறது.

மேற்கோள்கள்
-----------

1. ↑  BBC(18 March 2013). "BBC News' television output moves to new studios at Broadcasting House". செய்திக் குறிப்பு.
2. ↑  BBC(7 June 2013). "Her Majesty The Queen officially opens BBC's new Broadcasting House". செய்திக் குறிப்பு.
**முனைவர். ஜி. சி. கோபால பிள்ளை** (*Gopala Pillai*) திருவிதாங்கூர் உரங்கள் மற்றும் இரசாயன நிறுவனத்தின் முன்னாள் தலைவரும், நிர்வாக இயக்குநராகப் பணியாற்றிய ஒரு இந்திய அதிகாரியுமாவார். இவர் கேரள தொழில்துறை உள்கட்டமைப்பு மேம்பாட்டு நிறுவனத்தையும் (KINFRA) நிறுவினார்.

இவர் பொது-தனியார் கூட்டாண்மை மூலம் மாநிலத்திற்காக தான் நினைத்த பல திட்டங்களை வளர்த்தெடுத்தார். அதில் கேரளா பற்றிய இவரது பார்வை தெளிவாகத் தெரிகிறது. இவர் சிலகாலம் *இன்ஃப்ராஸ்ட்ரக்சர்ஸ் கேரளா* நிறுவனத்தின் தலைவராக இருந்தார்.  கேரளாவின் மிகவும் ஆர்வமுள்ள நிர்வாகிகளில் ஒருவராகவும் அங்கீகரிக்கப்பட்டவர். 

அரசாங்கத்திற்குச் சொந்தமான கேரள தொழில்துறை உள்கட்டமைப்பு மேம்பாட்டு நிறுவனத்தை வெற்றிகரமாக வழிநடத்தினார். இன்கெல் நிறுவனத்தில் இவர் பணியாற்றியதைத் தொடர்ந்து, கேரள அரசின் பொதுத்துறை மறுசீரமைப்பு மற்றும் உள் தணிக்கை வாரியத்தின் தலைவராக நியமிக்கப்பட்டார்.

கல்வி
-----

கோபால பிள்ளை திருவனந்தபுரத்தில் உள்ள மகாத்மா காந்தி கல்லூரியில் தனது பட்டப்படிப்பை முடித்தார். மேலும் சட்டத்தில் கூடுதல் பட்டப்படிப்பையும் முடித்தார்.திருவனந்தபுரம் லயோலா சமூக அறிவியல் கல்லூரியில் சமூகப் பணியில் முதுகலைப் பட்டம் முடித்தார். அடிப்படைப் பட்டங்களைத் தவிர, இங்கிலாந்தின் லீட்ஸ் பல்கலைக்கழகத்தின் பிஇஎம்சி படித்தார்.

சொந்த வாழ்க்கை
--------------

இவரது மனைவி லதா மருத்துவராக உள்ளார். இவரது மகன் சபரீஷ் கோபால பிள்ளை, இந்திய வருவாய் துறையில் அதிகாரியாக உள்ளார்.

மேற்கோள்கள்
-----------

1. ↑   பரணிடப்பட்டது 31 ஆகத்து 2009 at the வந்தவழி இயந்திரம்
2. ↑  Gopala Pillai is new FACT chief. The Hindu Business Line (25 June 2005). Retrieved 20 October 2011.
3. ↑  Institute of Management in Kerala. Imk.ac.in. Retrieved 20 October 2011.
4. ↑  The third face of Janus. Sabareeshpillai.blogspot.com. Retrieved 20 October 2011.
5. ↑  CS(M) 2003. Upsc.gov.in. Retrieved 20 October 2011.

* \*
* 
* 
* 
* 
* Article Title
*
**சிறீதர் திரையரங்கம் (Sridar Theatre) இந்தியாவின்** தென்னிந்திய நகரமான கேரளாவின் கொச்சியில் உள்ளது. கடலை ஒட்டியுள்ள அகலமான பாதையில் உள்ள, சண்முகம் சாலையில் இது அமைந்துள்ளது. சிறீதர் சினிமா என்ற பெயராலும் அழைக்கப்படும் இத்திரையரங்கம் 1964 ஆம் ஆண்டில் திறக்கப்பட்டது. சிறீதர் திரையரங்கம் கேரளாவின் முதல் குளிரூட்டப்பட்ட திரையரங்கம் என்ற சிறப்புக்குரியதாகும்.

வரலாறு
------

சிறீதர் திரையரங்கம் 1964 ஆம் ஆண்டில் திறக்கப்பட்டது, இது செனாய் குடும்பத்தினரின் மூன்றாவது திரையரங்கமாகும். இலக்மன் செனாயின் இறந்த மகனான சிறீதர் செனாய் நினைவாக திரையரங்கத்திற்கு பெயரிடப்பட்டது. அப்போது கேரள ஆளுநரும், பின்னர் இந்தியக் குடியரசுத் தலைவருமான வி.வி.கிரி அவர்களால் சிறீதர் திரையரங்கம் திரையரங்கு திறக்கப்பட்டது.  அப்போது கொச்சியில் உள்ள இத்திரையரங்கில் ஆலிவுட் படங்கள் வெளியாகும். கேரளாவில் டால்பி ஒலி வசதியை அறிமுகப்படுத்திய முதல் திரையரங்கமும் சிறீதர் திரையரங்கம் என்பதும் குறிப்பிடத்தக்கதாகும். கேரளாவில் முதல் முப்பரிமான எண்ணிம படவீழ்த்தி 2009 ஆம் ஆண்டில் சிறீதர் திரையரங்கில் அவதார் திரைப்படத்தின் வெளியீட்டில் வந்தது.

மேற்கோள்கள்
-----------

1. ↑  M, Sunaya. "A Memory in 70mm" (in en). .
2. ↑  "ഷേണായ്മാർ 50 പിന്നിടുമ്പോൾ". 1994.
3. ↑  "സിനിമാലോകത്തെ ഷേണായിമാർ" (in en). 2021-01-30. .
**அனந்த மாணிக்யா** (*Ananta Manikya*) (இ. 1567) 1563 முதல் 1567 வரை திரிபுரா இராச்சியத்தின் மாணிக்ய வம்சத்தின் ஆட்சியாளராக இருந்தார். இவரது முன்னோடியுடன் ஒப்பிடுகையில் இவர் பலவீனமான மன்னராக இருந்ததுள்ளார். இவர் தனது செல்வாக்கு மிக்க மாமனாரின் கட்டுப்பாட்டின் கீழ் தனது ஆட்சியைக் கழித்தார். சில குறுகிய ஆண்டு கால ஆட்சியின் பின்னர் இவர் இறந்து போனார். பின்னர், ஆட்சி இவரது மாமனாரின் கைகளில் சாத்தியமானது.

வரலாறு
------

இரண்டாம் விசய மாணிக்யாவின் இரண்டாவது மகனாகப் பிறந்தாலும், அனந்தாவின் தந்தையால் வாரிசாகப் பெயரிடப்பட்டார். இவரது மூத்த சகோதரர் தங்கர் ஃபா ஒடிசாவின் முகுந்த தேவாவின் அரசவையில் வாழ அனுப்பப்பட்டார். இந்த வழக்கத்திற்கு மாறான வாரிசுக்கான காரணம் சர்ச்சைக்குரியது. முந்தையது ஆட்சி செய்ய அதிக உடல் வலிமையைக் கொண்டிருக்கவில்லை எனக் கருதப்பட்டது அல்லது மங்கலகரமல்லாத சாதகத்துடன் பிறந்தது ஒரு காரணமாக இருக்கலாம்.

பதவி
----

1563 இல் விசய மாணிக்யாவின் மரணத்தைத் தொடர்ந்து, அனந்தா ஒரு விரிவான மற்றும் நன்கு உறுதிப்படுத்தப்பட்ட ராச்சியத்தைப் பெற்றார்.  வரலாற்றாசிரியர் தம்பருதர் நாத் "ஒரு தகுதியான தந்தைக்கு தகுதியற்ற மகன்" என்று இவரை விவரித்தார். இவர் தன்னை ஒரு பலவீனமான மன்னராக நிரூபித்தார். முற்றிலும் தனது மாமனாரான முதலாம் உதய் மாணிக்யாவின் அதிகாரத்தின் கீழ் இருந்தார்.   

*தர்ரங் ராஜ் வம்சவலி*, கோச் அரசர்களின் வரலாற்றின் படி, கோச் அரசர் நர நாராயணனும் அவரது சகோதரர் சிலாரும் இந்த காலகட்டத்தில் திரிபுரா மீது படையெடுத்தனர். இந்த கட்டத்தில் திரிபுராவின் ஆட்சியாளராக அனந்தா என்று தற்காலிகமாக அடையாளம் காணப்பட்டார். போரில் அனந்தா பேரழிவுகரமான தோல்வியை சந்தித்ததாகவும், 18,000 வீரர்களை இழந்ததாகவும் கூறப்படுகிறது. இருப்பினும், இந்த உரையின் நம்பகத்தன்மை சர்ச்சைக்குரியது. இது விவரிக்கப்பட்ட நிகழ்வுகளை சில சந்தேகத்துடன் பார்க்க வழிவகுக்கிறது.

இறப்பு
------

அனந்தா சிறிது காலம் மட்டுமே ஆட்சி செய்தார். 1567 இல் இறந்தார். இவர் இறந்த விதம் நிச்சயமற்றது, திரிபுராவின் வலற்று நூலான *ராஜ்மாலாவின்* வெவ்வேறு பதிப்புகளில் இது காய்ச்சலின் விளைவு அல்லது கோபி பிரசாத்தின் உத்தரவின் பேரில் இவர் கழுத்தை நெரித்து கொல்லப்பட்டதாகக் குறிப்பிடுகிறது.   பின்னர், கோபி பிரசாத் அரியணையைக் கைப்பற்றினார். உதய் மாணிக்யா என்ற பெயரையும் ஏற்றுக்கொண்டார். கோபிசந்தின் மகளான அனந்தாவின் மனைவி ரத்னாவதி இவரது இறுதிச் சடங்கில் உடன்கட்டை ஏற முயன்றார். இருப்பினும் அவரது தந்தை அதைத் தடுத்துவிட்டார். பின்னர் சந்திப்பூருக்கு ராணியாக்கப்பட்டு அவர் சமாதானப்படுத்தப்பட்டார்.

சான்றுகள்
---------

1. ↑  Roychoudhury, Nalini Ranjan (1983). *Tripura through the ages: a short history of Tripura from the earliest times to 1947 A.D.*. Sterling. பக். 21. .
2. ↑  Singh, Jai Prakash (1980). *Coinage of Bengal and Its Neighbourhood*. Numismatic Society of India, Banaras Hindu University. பக். 34. .
3. ↑  Sarma, Ramani Mohan (1987). *Political History of Tripura*. Puthipatra. பக். 73. .
4. 1 2  Nath, Dambarudhar (1989). *History of the Koch Kingdom, C. 1515-1615*. Mittal Publications. .
5. 1 2  Roychoudhury, Nalini Ranjan (1983). *Tripura through the ages: a short history of Tripura from the earliest times to 1947 A.D.*. Sterling. பக். 21. .
6. ↑  (Sarma 1987, ப. 74)
7. ↑  (Roychoudhury 1983, ப. 22)
8. ↑  (Sarma 1987, ப. 6)
9. ↑  (Sarma 1987, ப. 75)
**வால்டர் கெர்லாக்** (1 ஆகஸ்ட் 1889 - 10 ஆகஸ்ட் 1979)  ஒரு ஜெர்மானிய இயற்பியலாளர் ஆவார். காந்தப்புலத்தில் உள்ள அணுக்களின் விலகல் குறித்து ஆய்வு செய்தவர். அவர் ஆய்வக பரிசோதனையின் மூலம், ஸ்டெர்ன்-கெர்லாக் விளைவு என்ற காந்தப்புலத்தில் சுழல் அளவீட்டைக் கண்டுபிடித்தார். காந்த துருவமுனைப்புடன் கூடிய அணு மற்றும் துணை அணுத்துகள்களின் தடைசெய்யப்பட்ட இடஞ்சார்ந்த நோக்குநிலையின் நிருபணமாக காந்தப்புலத்தில் அணுக்களின் விலகல் குறித்து இந்த ஆய்வில் கண்டறியப்பட்டது. சோதனையில் நடுநிலை வெள்ளி அணுக்களின் ஒரு கற்றை சீரமைக்கப்பட்ட பிளவுகள் மூலம் இயக்கப்பட்டது. பின்னர் சீரற்ற காந்தப்புலம் வழியாகவும் இயக்கப்பட்டது1921 ஆம் ஆண்டில் ஓட்டோ ஸ்டெர்ன் என்பவரால் இந்த பரிசோதனை செய்யப்பட்டது. பின்னர் 1922 ஆம் ஆண்டின் தொடக்கத்தில் வால்தெர் கெர்லாக்கால் முதன்முதலில் வெற்றிகரமாக நடத்தப்பட்டது   

1. ↑  "Gerlach, Walther | Frankfurter Personenlexikon". .
2. ↑  Gerlach, W.; Stern, O. (1922). "Der experimentelle Nachweis der Richtungsquantelung im Magnetfeld". *Zeitschrift für Physik* **9** (1): 349–352. doi:10.1007/BF01326983. Bibcode: 1922ZPhy....9..349G.
3. ↑  Gerlach, W.; Stern, O. (1922). "Das magnetische Moment des Silberatoms". *Zeitschrift für Physik* **9** (1): 353–355. doi:10.1007/BF01326984. Bibcode: 1922ZPhy....9..353G.
4. ↑  Gerlach, W.; Stern, O. (1922). "Der experimentelle Nachweis des magnetischen Moments des Silberatoms". *Zeitschrift für Physik* **8** (1): 110–111. doi:10.1007/BF01329580. Bibcode: 1922ZPhy....8..110G. .
'**நெடுவாசல் ஜமீன்'** என்பது, தமிழ்நாட்டில் உள்ள புதுக்கோட்டை மாவட்டம், "திருவரங்குளம்" பகுதி 'நெடுவாசல்' என்ற ஊரை தலைமை இடமாகக் கொண்ட ஜமீன் ஆகும். இது "பன்றிகொண்டார்" என்ற பட்டம் பூண்ட கள்ளர் மரபினரால் ஆளப்பட்டது.

வரலாறு
------

1879 ஆம் ஆண்டு, விஜயரகுநாத முத்தையன் பன்றிக்கொண்டாரின் கீழ் 15 கிராமங்கள் இருந்தன (9532 ஏக்கர் பரப்பளவு). அரசாங்கத்திற்கு கொடுத்த இறைப்பகுதி 2037 ரூபாய் 6 அணா 6 பைசா ஆகும்.

புதுக்கோட்டை அரச குடும்பத்துடன் திருமண உறவு மூலம் நெய்வாசல் ஜமீன்கள் இணைந்திருந்தார்கள். அய்யாசாமி பன்றிகொண்டார் அவர்கள், புதுக்கோட்டை மன்னரின் மகள் மங்களாம்பாள் ராஜா அம்மணி சாகிப் அவர்களை திருமணம் செய்துகொண்டார்.

ரகுநாத பன்றிகொண்டார் என்பவர் புதுக்கோட்டை மன்னரின் சாகிர்தார் ஆவார். ஜாகிர் (Jagir) என்பது படைத்தலைவர்களின் சேவை கருதி அவர்களுக்கு வழங்கப்படும் சிறிய ஆட்சிப் பகுதியைக் குறிக்கும். கட்டக்குறிச்சி பன்றிகொண்டார் மற்றும் முத்துசாமி பன்றிகொண்டார் , புதுக்கோட்டை மன்னருக்கு எதிராக கலகம் செய்தனர். மக்களை கிளர்ச்சிக்கு தூண்டிய முத்துசாமி பன்றிகொண்டார் புதுக்கோட்டை மன்னரின் சொந்த மைத்துனர் ஆவார்.

நெடுவாசல் பன்றிக்கொண்டார் மற்றும் செரியலூர் பன்றிக்கொண்டார் ஜமீன்கள் சகோதரர்கள் ஆவர்.

மேற்கோள்கள்
-----------

1. ↑   *மூவேந்தர் குல தேவர் சமூக வரலாறு*. 1976. பக். 319. .
2. ↑  "நெடுவாசல்". தினமலர். .
3. ↑   *கள்ளர் சரித்திரம்*. சென்னை: Jegam & Co, Dodsin Press. 1923. பக். 91. .
4. ↑   *Chiefs And Leading Families*. 1923. பக். 14. .
5. ↑   *Gazetter Of Tamil Nadu Pudukkottai District Gopala Krishna Gandhi*. 1923. பக். 538. .
6. ↑   *புதுக்கோட்டை சமஸ்தான வரலாறு*. 1980. பக். [116]. .
7. ↑   *தஞ்சை மராட்டிய மன்னர் மோடி ஆவணத் தமிழாக்கமும குறிப்புரையும் (இரண்டாம் தொகுதி)*. 1989. பக். 116. .
**இரத்தத் திலகம்** (*Ratha Thilagam*) 1963 ஆம் ஆண்டு வெளிவந்த தமிழ்த் திரைப்படமாகும். கண்ணதாசன் உரையாடல் எழுதி, தாதா மிராசியின் இயக்கத்தில் வெளிவந்த இத்திரைப்படத்தில் சிவாஜி கணேசன், சாவித்திரி மற்றும் பலரும் நடித்திருந்தனர்.

கதைச்சுருக்கம்
--------------

குமார் (சிவாஜி கணேசன்), கமலா (சாவித்திரி) ஆகிய இருவரும் கல்லூரித் தோழர்கள் இருவருக்கும் காதல் மலர்கிறது. கல்லூரி படிப்பு முடிந்தபிறகு கமலா தன் தாய் தந்தையைக் காண சீனா செல்கிறார். கமலாவின் தந்தை சீனாவில் வணிகம் செய்துவந்த ஒரு தமிழர். அதனால் அங்கேயே குடும்பத்துடன் வாழ்ந்து வந்துள்ளார். இந்நிலையில் 1962 அக்டோபரில் இந்திய சீனப் போர் துவங்குகிறது. போரில் ஈடுபடும் நோக்கத்துடன் குமார் இந்திய இராணுவத்தில் இணைந்து மேஜராக ஆகிறார். அதேசமயம் சீனாவில் உள்ள இந்தியர்கள் வெளியேறவேண்டும் அல்லது காவலில் இருக்கவேண்டும் என சீன அரசு உத்தரவிடுகிறது. கமலாவின் குடும்பத்தினர் இந்தியா திரும்புகின்றனர். ஆனால் கமலா அதற்கு மறுத்து தான் பிறந்த சீனாவே தன் தாய்நாடு என அங்கேயே தங்கிவிடுகிறாள். சீன இராணுவ மருத்துவரைத் திருமணம் செய்துகொண்டு சீன இராணுவத்தில் இணைகிறாள். இதைச் செய்தித் தாளில் படித்த குமார் ஆத்திரம் அடைகிறான்.

இராணுவத்தில் சேர்ந்த குமார் இந்திய எல்லையில் இருக்க கமலா அதை ஒட்டிய சீன எல்லையில் பணிபுரிகிறாள். கமலா இரவு நேரத்தில் இந்திய இராணுவத்து முகாமை டார்ச் ஒளிசமிக்ஞை வழியாக தொடர்பு கொள்கிறாள். மறு எல்லையில் உள்ள குமார் சமிக்ஞையை ஏற்று இருவரும் சந்திக்கின்றனர். கமலா மீது குமார் கோபம் அடைகிறான். இந்திய நாட்டுக்கு உதவவே சீன இராணுவத்தில் சேர்ந்ததாக கமலா கூறி இந்திய இராணுவத்துக்கு சாதகமாக உளவு பார்ப்பதாக கூறுகிறாள். அவ்வாறை அவள் உளவு பார்த்து வருகிறாள். இறுதியில் அவள் கணவனால் அவளது செயல் கண்டறியப்பட்டதா, இறுதியில் என்ன ஆனது என்பதே கதை.

நடிகர்கள்
---------

* குமாராக சிவாஜி கணேசன்
* கமலாவாக சாவித்திரி
* புஷ்பலதா
* நாகேஷ்
* பூங்குயிலாக மனோரமா
* கண்ணப்பா
* எஸ். ஆர். ஜானகி
* என்னத்த கன்னையா
* குண்டு கருப்பையா
* சண்முகசுந்தரம்
* செந்தாமரை

இசை
---

படத்துக்கு கே. வி. மகாதேவன் இசையமைத்தார். "ஓரு கோப்பையிலே", "பசுமை நிறைந்த" போன்ற பாடல்கள் நல்ல வரவேற்பைப் பெற்றன.
இப்படத்தில் "போகாதே போகாதே" என்றபாடலை மனோரமா சொந்தமாக பாடி நடித்தார்.

|  |  |  |  |  |
| --- | --- | --- | --- | --- |
| **எண்.** | **பாடல்** | **பாடகர்கள்** | **எழுதியவர்** | **நீளம்** |
| 1 | புத்தன் வந்த | டி. எம். சௌந்தரராஜன் | கண்ணதாசன் | 02:55 |
| 2 | ஹேப்பி பர்த்டே | எல். ஆர். ஈஸ்வரி | 03:22 |
| 3 | ஒரு கோப்பையிலே | டி. எம். சௌந்தரராஜன் | 02:33 |
| 4 | பனிபடர்ந்த | டி. எம். சௌந்தரராஜன் | 06:06 |
| 5 | பசுமை நிறைந்த | டி. எம். சௌந்தரராஜன், பி. சுசீலா | 03:49 |
| 6 | போகாதே போகாதே | மனோரமா | 01:56 |
| 7 | தாழம்பூவே | டி. எம். சௌந்தரராஜன், எல். ஆர். ஈஸ்வரி | 05:53 |
| 8 | வாடைக் காற்றம்மா | எல். ஆர். ஈஸ்வரி | 03:27 |
|

உசாத்துணை
---------

* Rattha Thilakam (1963), ராண்டார் கை, தி இந்து, அக்டோபர் 17, 2015




1. ↑  "Ratha Thilagam Songs". raaga.. பார்த்த நாள்: 7 January 2015.
2. ↑  Randor Guy (17 October 2015). "Rattha Thilakam (1963)". *தி இந்து*. .
3. ↑  Kanthan (6 October 1963). "இரத்த திலகம்". *[[கல்கி (இதழ்)|Kalki]]*.
**பரங்கிப்பேட்டை ஆதிமூலேசுவரர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயில் ஆகும்.

அமைவிடம்
--------

இக்கோயில் கடலூர் மாவட்டத்தில் பரங்கிப்பேட்டை என்னுமிடத்தில் அமைந்துள்ளது. இவ்வூர் முன்னர் வருணாசேத்ரம் என்றழைக்கப்பட்டது. சிதம்பரம் நடராஜர் கோயிலுக்கு வட கிழக்குப் பகுதியில் இக்கோயில் உள்ளது. கடல் மட்டத்திலிருந்து சுமார் 47 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°28'58.2"N, 79°44'48.2"E (அதாவது, 11.482825°N, 79.746724°E) ஆகும்.

இறைவன், இறைவி
-------------

இக்கோயிலின் மூலவராக ஆதிமூலேசுவரர் உள்ளார். இறைவி அமிர்தவல்லி ஆவார். வில்வமும், வன்னியும் கோயிலின் தல மரங்களாகும். கோயிலின் தீர்த்தம் வருண தீர்த்தமாகும்.

அமைப்பு
-------

சிவன் கோயில்களில் பைரவருக்கு அர்த்த பூசை செய்த பின்னர் நடையடைப்பர். இங்கு பைரவருக்கும், சித்திரகுப்தருக்கும் அவ்வாறாக பூசைகள் செய்த பின் நடை அடைக்கப்படுகிறது. அர்த்த சாமத்தில் சித்திரகுப்தர் சிவனுக்கு பூசை செய்வதாகக் கூறுவர். சித்தரகுப்தர் சிவனின் அருளைப் பெற்று அவருடைய கணக்கராகப் பணியாற்றி தலமாக இவ்விடம் கருதப்படுகிறது. 12 வயதில் அவருக்கு உயிர் பிரியும் விதி இருந்ததை நினைத்து அவருடைய தந்தை வருந்தினார். தந்தைக்கு ஆறுதல் கூறிய சித்திரகுப்தர் இத்தல இறைவனை வழிபட்டார். எமன் அவரைப் பிடிக்க வந்தபோது சிவனால் இறைவி அனுப்பிவைக்கப்பட்டு, அவர் தடுக்கப்பட்டார். எமனும் சித்திரகுப்தரை விடுவித்தார். சித்திரகுப்தர் சன்னதி அம்மன் சன்னதிக்கு எதிரேயுள்ளது.

விழாக்கள்
---------

வைகாசி விசாகம், கார்த்திகை, சிவராத்திரி, பங்குனி உத்திரம், மாசி மகம், தை அமாவாசை, உள்ளிட்ட பல விழாக்கள் இங்கு நடைபெறுகின்றன.

மேற்கோள்கள்
-----------

1. 1 2 3 4  அருள்மிகு ஆதிமூலேஸ்வரர் திருக்கோயில், தினமலர் கோயில்கள்

வெளி இணைப்புகள்
---------------

* GeoHack - பரங்கிப்பேட்டை ஆதிமூலேசுவரர் கோயில்
**பவானித் தீவு (Bhavani Island)** என்பது இந்திய நாட்டின் ஆந்திரப்பிரதேச மாநிலத்தில் உள்ள விசயவாடா நகரின் அருகில் பாயும் கிருட்டினா நதியின் மத்தியில் அமைந்துள்ள ஒரு தீவாகும். பிரகாசம் குறுக்கணையின் நீரோட்டத்திற்கு எதிர்த் திசையில் இத்தீவு அமைந்துள்ளது. 133 ஏக்கர் பரப்பளவில் அமைந்துள்ள இத்தீவு மிகப்பெரிய ஆற்றுத் தீவுகளில் ஒன்றாக கருதப்படுகிறது.

பெயர்க் காரணம்
--------------

துர்கா தேவி தெய்வத்தின் இருப்பிடம் கனகதுர்கா கோவிலாகும். துர்கா தேவிக்கு பவானி என்று வேறு பெயரும் இருக்கிறது. இத்துர்கா தேவி வாழும் கோவிலுக்குப் பக்கத்தில் இத்தீவு அமைந்துள்ளதால் பவானித் தீவு எனப்பெயர் பெற்றது.

சுற்றுலா மேம்பாடு
-----------------

பவானி தீவிலுள்ள ஒரு சுற்றுலா தலம்
ஆந்திரப் பிரதேச சுற்றுலா வளர்ச்சி கழகம் பவானித் தீவை ஒரு சுற்றுலாத்தளமாக மாற்றும் திட்டத்திற்கு அடிகோலி முயற்சி மேற்கொண்டது. சில்பரமம் என்ற கலை மற்றும் கைத்தொழில் கிராமம் உருவாக்குதலையும் இத்திட்டத்தின் ஒரு பகுதியாக சேர்த்துக் கொண்டது. கொண்டப்பள்ளி பொம்மை தயாரிப்பாளர்கள் போல உள்ளூரில் உள்ள பாரம்பரியக் கைவினைக் கலைஞர்கள், நெசவாளர்கள் ஆகியோருக்கு இத்திட்டம் பெரும் உதவியாக இருந்தது.பவானித் தீவின் உள்கட்டமைப்பு வசதிகளை மேம்படுத்தும் திட்டங்களில் ஆந்திரப் பிரதேச சுற்றுலா வளர்ச்சி கழகம் ஈடுபட்டது. கிராமப்புற அருங்காட்சியகம், விளையாட்டுகள், தங்கும் குடில்கள், ஆற்றங்கரைப் பூங்காக்கள் மற்றும் கயிற்றுப் பாதைகள் போன்ற செயல்பாடுகள் மூலம் சுற்றுலாப் பயனிகளைக் கவர்ந்திழுப்பதில் கவனம் செலுத்தியது.

மேற்கோள்கள்
-----------

1. ↑  "Bhavani Island". AP Tourism Department.. பார்த்த நாள்: 11 June 2014.
2. ↑  "Island info" (பி.டி.எவ்). Goibibo.com.. பார்த்த நாள்: 12 June 2014.
3. ↑  "Naming of Island". *The Hindu* (VIJAYAWADA). 7 Nov 2011.. பார்த்த நாள்: 12 June 2014.
4. ↑  P. SUJATHA VARMA (27 May 2013). "Tourism improvements". *The Hindu* (VIJAYAWADA).. பார்த்த நாள்: 12 June 2014.
5. ↑  P. SUJATHA VARMA (19 May 2014). "Shilparamam to add colour to Bhavani Island". *The Hindu* (VIJAYAWADA).. பார்த்த நாள்: 24 July 2014.
6. ↑  P. SUJATHA VARMA (5 Feb 2014). "Development of island". *The Hindu* (Vijayawada).. பார்த்த நாள்: 12 June 2014.
7. ↑  "Bhavani Island was developed as a new adventure sports". jagranjosh.com. 24 Mar 2014.. பார்த்த நாள்: 12 June 2014.
1991 ஆம் ஆண்டில் ஐக்கிய நாடுகளால் **மனிதாபிமானப் பணிகளை ஒருங்கமைக்கும் அலுவலகமானது** ஆரம்பிக்கப் பட்டது. ஐக்கிய நாடுகளின் உதவியை சிக்கலான அவசரமான நேரங்களிலும் மற்றும் இயற்கை அநர்த்தங்களிலும் மனிதாபிமானப் பணிகளிற்கான பகுதியொன்றைத் உருவாக்கி 1972 இல் உருவாக்கப் பட்ட **ஐக்கிய நாடுகளின் அநர்த்தன உதவி ஒருங்கமைப்பாளரை** மாற்றியமைத்தது. மனிதாபிமானப் பணிகளை ஒருங்கமைக்கும் அலுவலகமானது 1988 இல் மனிதாபிமானத்திற்கான பணிகள் பிரிவை மீளமைத்தபோது பெரும்பாலான அநர்த்தங்களில் இதன் பணிகள் முக்கியமாகியது.

இலங்கையில் இதன் பணிகள்
----------------------

இலங்கையில் சுனாமி அநர்த்தத்தைத் தொடர்ந்து இவ்வமைப்பானது அலுவலகங்களை கொழும்பு, திருகோணமலை, கிளிநொச்சி, மட்டக்களப்பு, அம்பாறை மற்றும் வவுனியா ஆகிய பகுதிகளில் திறந்துள்ளது. யாழ்ப்பாணத்திலும் இவ்வமைப்பானது அலுவலகம் ஒன்றைத் திறக்க உள்ளது. ஏனைய ஐக்கிய நாடுகள் அமைப்புக்களுக்கு உதவியாக மனிதாபினப் பணிகளிற்குதவும் தேசப்படங்கள் போன்றவற்றைத் தயாரித்து இலவசமான விநியோகித்து வருகின்றனர்.

வெளியிணைப்புக்கள்
-----------------

* மனிதாபிமானப் பணிகளை ஒருங்கமைக்கும் அலுவலகத்தின் உத்தியோகபூர்வ இணையத்தளம் பரணிடப்பட்டது 2011-03-22 at the வந்தவழி இயந்திரம் (ஆங்கில மொழியில்)
**கருந்தலை கருப்பு வெள்ளைக் கீச்சான்** (அறிவியல் பெயர்: *Hemipus picatus picatus*) என்பது பட்டைச்சிறகு வெள்ளைக் கீச்சானின் துணையினம் ஆகும்.

விளக்கம்
--------

கருந்தலை கருப்பு வெள்ளைக் கீச்சான் சிட்டுக்குருவி அளவில் சுமார் 14 செ.மீ. நீகம் இருக்கும். இதன் அலகு கறுப்பாகவும், விழிப்படலம் ஆரஞ்சு நிறத்திலும், கால்கள் கரும்பழுப்பாகவும் இருக்கும். தோற்றத்தில் ஈப்பிடிப்பானை ஒத்து இருக்கும். ஆண் பறவையின் தலையும் முதுகும் பளபளக்கும் கறுப்பாக இருக்கும். பின் கழுத்தில் ஒரு வெள்ளை பட்டைக் கோடு காணப்படும். பிட்டம் வெள்ளையாகவும், இறக்கைகள் கறுப்பும் வெள்ளையுமாகவும் இருக்கும். பெண் பறவைகளுக்கு கறுப்புப் பகுதகள் நிறம் மங்கி புகைக் கறுப்பாக காட்சியளிக்கும்.

பரவலும் வாழிடமும்
-----------------

கருந்தலை கருப்பு வெள்ளைக் கீச்சான்கள் கேரளம் நீங்கலான தென்னிந்தியா முழுவதும் பொதுவாக இலையுதிர் காடுகளிலும், மூங்கில் காடுகளிலும், காடுகளை அடுத்து உள்ள தோப்புகளிலும் காணப்படுகின்றன.

நடத்தை
------

இப்பறவைகள் இணையாகவோ சிறு கூட்டமாகவோ ஒன்றை ஒன்று தொடர்ந்து மரங்களில் இலைகளிடையே புழு, பூச்சிகளைத் தேடி அலையக்கூடியன. பொதுவாக மற்ற இரைதேடும் பறைவைகளின் கூட்டத்தோடு கலந்தே இரை தேடும். இவற்றின் பழக்க வழக்கங்கள் காட்டுக் கீச்சான், மின்சிட்டுக் குருவி ஆகியவற்றை ஒத்து இருக்கும். இது பூச்சிகளையே முதன்மை உணவாக கொள்கிறது. வ்வீரீரிரி, வ்வீரீரிரி, வ்வீரீரிரி எனச் சிறு குரல் கொடுக்கக் கூடியது.

மார்ச் முதல் மே வரை இனப்பெருக்கத்தில் ஈடுபடுகின்றன. வேர் பாசி, சிறு துளிர்கள் போன்றவற்றைக் கொண்டு குறுக்காகச் செல்லும் காய்ந்த அல்லது இலைகளற்ற மரக்கிளையில் கோப்பை வடிவில் சிலந்தி நூல்களைக் கொண்டு கட்டும். கீழிருந்து பார்ப்பவர்களுக்கு கூடுபோல் தெரியாமல் மரத்தில் புடைத்திருக்கும் ஒரு முருடு போலத்தால் தோன்றும். இரண்டு அல்லது மூன்று பசுமை தோய்ந்த வெண்மை நிற முட்டைகளை இருகின்றன. ஆணும் பெண்ணும் அடைகாக்கும் பொறுப்பை பகிர்ந்து கொள்கின்றன.

மேற்கோள்கள்
-----------
**என். வி. என். சோமு** *(N. V. N. Somu)* (இறப்பு 14 நவம்பர் 1997) ஓர் இந்திய அரசியல்வாதி மற்றும் தமிழ்நாட்டில் இருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினர் ஆவார்.  
திராவிட முன்னேற்றக் கழக வேட்பாளராக வட சென்னை தொகுதியில் இருந்து, 1984 மற்றும் 1996 தேர்தலில் நாடாளுமன்றத்திற்குத் தேர்ந்தெடுக்கப்பட்டார்.
தி. மு. க தலைவர் என். வி. நடராஜன் மகனான என். வி. என். சோமுவிற்கு திருமணமாகி ஒரு மகன் மற்றும் மகள் உள்ளனர். இவர் பாதுகாப்புத் துறை அமைச்சராக இருந்த போது ஒரு உலங்கூர்தி விபத்தில், 14 நவம்பர் 1997 அன்று இறந்தார். அவரது மகள் என். எஸ். கனிமொழி தி. மு. க சார்பில் மாநிலங்களவை உறுப்பினராக உள்ளார்.

மேற்கோள்கள்
-----------

1. ↑  "Volume I, 1984 Indian general election, 8th Lok Sabha". .
2. ↑  "Volume I, 1996 Indian Lok Sabha election, 11th Lok Sabha". .
3. ↑  "Somu Killed In Copter Crash Over Arunachal". *Business Standard*. 15 November 1997.. பார்த்த நாள்: 2017-05-15.
4. ↑  Kolappan, B. (21 April 2016). "Descendants shine in party of rising sun". *The Hindu* இம் மூலத்தில் இருந்து 2016-04-21 அன்று. பரணிடப்பட்டது.. .
**இட்சுமிநாராயண் பாண்டே** (28 மார்ச் 1928 - 19 மே 2016) இந்தியாவின் 5வது, 6வது, 9வது, 10வது, 11வது, 12வது, 13வது மற்றும் 14வது மக்களவையில் உறுப்பினராக இருந்தார். இவர் மத்தியப் பிரதேசத்தின் மண்ட்சூர் தொகுதியை பிரதிநிதித்துவப்படுத்தினார். பாரதிய ஜனதா கட்சியின் (BJP) அரசியல் கட்சியின் உறுப்பினராக இருந்தார்.

அரசியல் வாழ்க்கை
----------------

பாண்டே பாராளுமன்ற உறுப்பினராக பல முறைகள் இருந்துள்ளார். முதலாவது 1971 மற்றும் 1977 இல் அவர் முறையே பாரதிய ஜன சங்கம் (BJS) மற்றும் பாரதிய லோக் தளம் (BLD) கட்சிகளின் சார்பில் தேர்ந்தெடுக்கப்பட்டார். பாண்டே, ஜனசங்கத்தின் மண்ட்சூரில் இருந்து முதல் பாராளுமன்ற உறுப்பினராகவும், அடல் பிஹாரி வாஜ்பாய் மற்றும் எல்.கே. அத்வானியின் மிக நெருங்கிய உதவியாளராகவும் இருந்தார்.

இறப்பு
------

இவர் தனது 88 வயதில் மத்தியப் பிரதேசத்தின் இந்தூரில் ஒரு தனியார் மருத்துவமனையில் முதுமை தொடர்பான நோய்களுடன் போராடி இறந்தார்.

மேற்கோள்கள்
-----------

1. ↑  "Lok Sabha veterans with a difference". *The Times of India*. 23 April 2004.. பார்த்த நாள்: 12 December 2020.
2. ↑  "100% success rate for Sonia in MP". *Business Standard India*. 19 May 2009. .
3. ↑  Ex BJP MP Laxminarayan Pandey dead

வெளி இணைப்புகள்
---------------

* பதினான்காவது மக்களவை உறுப்பினர்களின் சுயசரிதை - இந்திய நாடாளுமன்ற இணையதளம்
**சாங்கு ஏரி**, **சங்கு ஏரி** அல்லது **சோங்கோ ஏரி** என்பது இந்தியாவின் சிக்கிம் மாநிலத்தின் கிழக்குப் பகுதியில் உள்ள ஓர் ஏரி. இந்த ஏரி சிக்கிம் மாநிலத்தின் தலைநகரான கேங்டாக் நகரத்தில் இருந்து 40 கிலோமீட்டர் தொலைவில் 3,780 மீட்டர் (12, 400 அடி) உயரத்தில் அமைந்துள்ளது. இந்திய சீன எல்லையில் உள்ள நாதூ லா கணவாய்க்கு செல்லும் சாலை இந்த ஏரியின் வடக்குப் பகுதியில் செல்கிறது. காங்க்டாக் பகுதியிலிருந்து சாங்கு ஏரி மிகவும் பிரம்மாண்டமான நிலப்பரப்புகளில் ஒன்றாகும். இந்த ஏரியின் நினைவாக 2006 நவம்பர் ஆறாம் தேதி இந்திய அஞ்சல் துறை அஞ்சல்தலை ஒன்றும் வெளியிட்டுள்ளது.

இது கிழக்கு சிக்கிம் பகுதியில் உள்ள ஒரு குறிப்பிடத்தக்க சுற்றுலாத்தலம் ஆகும். இந்த நீள்வட்டவடிவ ஆழமான நீல ஏரியைப் புதிய பாபா மந்திர் செல்லும் வழியைக் கடந்து வந்த பின் அடையலாம். இங்கு யாக் எனப்படும் கவரிமா வலம் உண்டு. உணவு, குளிருக்கான ஆடைகள் வாடகைக்குத் தரும் சில கடைகளும் உள்ளன.

பகல் பொழுதில் மட்டுமே இங்கு சென்று இரசிக்க முடியும். சூரிய மறைவுக்கு முன்னரே திரும்பாவிடில் பனிப்பொழிவு உட்பட பல சிக்கல்களை எதிர்கொள்ள வேண்டியிருக்கும். இந்த ஏரிக்கரையில் அமைந்துள்ள சிவாலயம் தன்னினிமை நிறைந்த அமைதியான சூழ்நிலை கொண்டது. 

புவியின் வடக்கு அரைக்கோளத்தில் இருந்து தெற்கே வலசை செல்லும் பறவைகளுக்கான முக்கியமான தங்குமிடமாகவும் இந்த ஏரி குறிப்பிடப்படுகிறது.

சிறப்புகள்
----------

உள்ளூர் பெளத்தர்களாலும் இந்துக்களாலும் புனித ஏரியாக இந்த ஏரி மிகவும் மதிக்கப்படுகிறது. சுமார் 48 அடி உயரமும், 1 கிமீ நீளமும் கொண்டது. ஏரியைச் சுற்றியுள்ள மலைகளில் பனி உருகி நீர் உருவாவதால் வறட்சியில்லை. உண்மையில், சாங்கு ஏரி லுங்க்ட்சு சூ ஆற்றின் தோற்றப்பகுதியாகும். குளிர்காலத்தில் (ஏப்ரல் வரை) இந்த ஏரி நீல நிறத்துடன் முற்றிலும் உறைந்திருக்கும். வசந்த காலத்தின் துவக்கத்தில், இந்த ஏரி வனப்பகுதிகளின் பசுமையால் சூழப்பட்டிருக்கும். அங்கு பல நீர்வீழ்ச்சிகளையும் காணலாம்.

மேற்கோள்கள்
-----------

1. ↑  கலைமகள்; நவம்பர் 2014; பக்கம் 10-12
**தான்ய மாணிக்கியா** (*Dhanya Manikya*) என்பவர் 1490 முதல் 1515 வரை திரிபுரா ராச்சியத்தை ஆண்ட மாணிக்ய வம்சத்தைச் சேர்ந்த அரசனாவார். இவர் காலத்தில் திரிபுர சுந்தரி கோயில் நிறுவப்பட்டது.

சுயசரிதை
--------

இவரது தளபதிகளான ரே கச்சாக் மற்றும் ரே கச்சம் ஆகியோரின் உதவியால், திரிபுராவின் பிராந்திய களத்தை கிழக்கு வங்காளத்திற்கு நன்கு விரிவுபடுத்தினார். முழு கொமிலா மாவட்டம் மற்றும் வங்காளதேசத்தின் சில்ஹெட், நவகாளி மற்றும் சிட்டகொங் மாவட்டங்களின் சில பகுதிகளின் தனது கட்டுப்பாட்டை நிறுவினார். 

தான்ய மாணிக்கியா பல கோவில்களை அமைத்தார். உதய்ப்பூரில் உள்ள திரிபுரசுந்தரி கோயில் அதில் முதன்மையானது. 1515 ஆம் ஆண்டு பெரியம்மை நோயால் இறப்பதற்கு முன் தன்யா இராணுவ வலிமையின் மூலம் ராச்சியத்தை பலப்படுத்தினார்.

இதனையும் கான்க
--------------

* மாணிக்கிய வம்சம்
* திரிபுரா இராச்சியம்

மேற்கோள்கள்
-----------

1. ↑  "History of Tripura". *Encyclopædia Britannica*. .
2. ↑  "Leading lights among the Manikyas". *tripurainfo.com*. .

வெளி இணைப்புகள்
---------------

* Kingdom of Tripura - University of Queensland
**சிமோன் கிப்சன்** வட கரோலைனாவில் வசிக்கும் பிரிட்டிசு-பிறந்த தொல்பொருள் ஆராய்ச்சியாளர் ஆவார். அங்கு இவர் சார்லோட்டில் உள்ள வட கரோலினா பல்கலைக்கழகத்தில் வரலாற்றுத் துறையில் பயிற்சிப் பேராசிரியராக உள்ளார்.

வாழ்க்கை
--------

கிப்சன் 2000 ஆம் ஆண்டில் திருமுழுக்கு யோவான் உடன் தொடர்புபடுத்தி, பின்னர் *தி கேவ் ஆப் சான் தி பாப்டிசுட்* என்ற புத்தகத்தை எழுதினார்.  இத்தகைய கூற்று மற்ற அறிஞர்களால் விமர்சிக்கப்பட்டது. கெர்ஷல் சாங்க்சின் கூற்றுப்படி, "இசுரேலில் உள்ள சில அறிஞர்கள் இந்த குகைக்கும் சான் பாப்டிசுடுக்கும் தொடர்பு இருப்பதாக நினைக்கிறார்கள்".  பின்னர் ஒரு குழுவிற்கு தலைமை தாங்கினார். அக்குழு சீயோன் மலையில் 10-வரி சடங்கு கோப்பையைக் கண்டுபிடித்தது.  

அவர் *விளக்கப்பட அகராதி & பைபிளின் ஒத்திசைவு* ஆசிரியராகவும்  மற்றும் புனித நிலம் *தொல்லியல் கலைக்களஞ்சியத்தின்* அவ்ரகாம் நெகேவ் உடன் இணை ஆசிரியராகவும் பணியாற்றினார்.  *இயேசுவின் இறுதி நாட்கள்: தொல்பொருள் சான்றுகள்* 2009 ஆம் ஆண்டில், இயேசு சிலுவையில் அறையப்படுவதற்கு வழிவகுத்த நாட்களில் நடவடிக்கைகளை ஆவணப்படுத்த தொல்பொருள் தரவு ஆதாரங்களை விளக்கினார்.

கிப்சன் பல விவிலிய தொல்பொருள் ஆவணப்படங்களில் தோன்றியுள்ளார்.

மேற்கோள்கள்
-----------

1. ↑  "Dr. Shimon Gibson | Department of History | UNC Charlotte". University of North Carolina at Charlotte. .
2. ↑  "The Cave of John the Baptist", Biblical Archaeology Society
3. ↑  Zias, Joe. "John the Baptist or Lazarus, the patron saint of leprosy?" (in en). *Revue Biblique*. .
4. ↑  Bible-Era Mystery Vessel Found -- Code Stumps Experts
5. ↑  Shimon Gibson - Director
6. ↑  Archeologists: Shimon Gibson
7. ↑   *Archaeological Encyclopedia of the Holy Land*. Continuum. .  (Snippet view).
8. ↑  IMDB Shimon Gibson
**லாலாய் சிங் யாதவ்** (*Lalai Singh Yadav*)(1911-1993) என்பவர் காவல்துறை அலுவலர், சமூக ஆர்வலர், மற்றும் நாடக எழுத்தாளராகவும் ஆவார். *ஷம்புக் வாத்* போன்ற நாடகங்களை எழுதியுள்ளார். இவர் பெரியார் ஈ. வெ. இராமசாமியின் *தி கீ டு அண்டர்ஸ்டாண்டிங் ட்ரூ ராமாயணத்தைத்* தமிழிலிருந்து இந்திக்கு *சச்சி ராமாயண் கி சாபி* என்று மொழிபெயர்த்தார். 1962-ல், இவர் *பாமன் வாதி ராஜ்ய மே ஷோஷிதோ பர் ராஜ்நைடிக் டகைதி* என்ற புத்தகத்தை எழுதினார். இவர் தனது புத்தகத் தடைக்கு உ.பி அரசுக்கு எதிராகப் பேச்சுரிமை வழக்கை எதிர்த்துப் போராடினார்.

இராமாயணத்தை மொழிபெயர்ப்பது மட்டுமின்றி, அங்குலிமாலா, சம்புகன், ஏகலைவன் உள்ளிட்ட 5 நாடகங்களையும் எழுதினார்.

புத்த மதத்திற்கு மாறுதல்
------------------------

லாலாய் சிங் யாதவ் ஓர் அம்பேத்கரிய பௌத்தர் ஆவார்.

1967-ல் இந்து மதத்தைத் துறந்து பௌத்தத்தைத் தழுவினார். புத்த மதத்தை ஏற்றுக்கொண்ட பிறகு, இவர் தனது பெயரிலிருந்த யாதவ் என்ற பெயரை நீக்கினார். யாதவ் என்ற சொல்லை நீக்கியதற்குப் பின்னால் அவருடைய ஆழ்ந்த ஜாதி எதிர்ப்பு உணர்வு காரணமாக அமைந்தது.

மேலும் பார்க்கவும்
------------------

* ஆ. ரா. அகேலா
* ஈ. வெ. இராமசாமி

மேற்கோள்கள்
-----------

1. ↑  "UP Oppn wants Periyar Ramayan banned, but not a copy to buy in state - Indian Express" (in en-gb). .
2. ↑  thckr (2004-04-13). "Legality of book-banning". .
3. ↑  दलित दस्तक (2017-09-05), *Periyar E.V Ramasami and Lalai singh story*, retrieved 2018-05-20
4. ↑  "पेरियार ललई सिंह यादव को याद करते हुए - Velivada - Educate, Agitate, Organize" (in en-US). 2017-09-01. .
5. ↑  "आयोजन:बुद्ध, डॉ. भीमराव आंबेडकर व लोहिया के विचार वाहक थे ललई सिंह यादव". .
6. ↑  "Lalai Singh Yadav: Fiery hero of rebel consciousness". 24 September 2016. .
7. ↑  "सच्ची रामायण छापने वाले ललई यादव क्यों बन गये बौद्ध?". 7 February 2019. .
**அழுத்தமின் விளைவு** (*Piezoelectricity*) என்பது படிகம், சிலவகை பீங்கான்கள் போன்ற சிலத் திடப்பொருட்களிலும் எலும்பு, டி.என்.ஏ மற்றும் பலவகை புரதங்கள் போன்ற உயிரியல் பொருட்களிலும் வெளிப்பொருட்களால் அழுத்தம் கொடுக்கப்படும்போது அவை மின்னூட்டம் பெறுதலாகும்.

அழுத்த மின் விளைவு ஓர் குறிப்பிட்ட படிகத்தில் இயக்க மற்றும் மின்னியல் நிலைகளுக்கிடையேயான இயக்கமின்னியல் இடைவிளைவாகும். இந்த விளைவு ஓர் மீள்தக்க முறைமையாகும். அதாவது அழுத்தமின் விளைவுடைப் பொருட்களுக்கு மின்னழுத்தம் கொடுக்கப்பட்டால் அவை எதிர் அழுத்த மின்விளைவாக இயக்கத் தகைவு பெறுகின்றன. காட்டாக ஈய சர்கோனைட் டைடானேட் படிகங்களை 0.1%வரை வடிவுமாற்றல் அழுத்தம் கொடுக்கப்படும்போது குறிப்பிடத்தக்க அழுத்தமின்னோட்டம் பெறப்படுகிறது. நேர்மாறாக அதே படிகங்களுக்கு வெளி மின்னழுத்தம் கொடுக்கப்படும்போது 0.1% வரை தன் வடிவமாற்றத்தைப் பெறுகிறது.

அழுத்தமின் விளைவு மின்னோட்டம் ஒலி எழுப்பும் மற்றும் கண்டறியும் கருவிகள், உயரழுத்த மின்னாக்கிகள், மின் அதிர்வெண்ணாக்கிகள், நுண்தராசுகள், ஒளிப்பட அமைப்புகளில் நுண்ணிய குவியப்படுத்துதல் போன்ற செயல்பாடுகளில் பெரிதும் பயனாகின்றன. மேலும் பல அணுக்கருவியல் அறிவியல் கருவிகளிலும் பயனாகின்றது. சாதாரண வாழ்வில் சிகரெட் கொளுத்திகளில் மற்றும் எரிவளி அடுப்புக்களை மூட்டும் கருவிகளிலும் தீப்பொறி வழங்கும் வளமாகப் பயன்படுத்தப்படுகிறது.

மேற்கோள்கள்
-----------

1. ↑  Holler, F. James; Skoog, Douglas A; Crouch, Stanley R (2007). "Chapter 1". *Principles of Instrumental Analysis* (6th ). Cengage Learning. பக். 9. பன்னாட்டுத் தரப்புத்தக எண்:9780495012016.
2. ↑  Gautschi, G (2002). *Piezoelectric Sensorics: Force, Strain, Pressure, Acceleration and Acoustic Emission Sensors, Materials and Amplifiers.*. Springer. .

வெளியிணைப்புகள்
---------------

விக்கிமீடியா பொதுவகத்தில்,  
 ***அழுத்தமின் விளைவு***   
என்பதின் ஊடகங்கள் உள்ளன. 

* Gautschi, Gustav H. 2002, *Piezoelectric Sensorics*, Springer, ISBN 3-540-42259-5,
* Fundamentals of Piezoelectrics
* Piezo motor based microdrive for neural signal recording
* History of Piezoelectricity
* Research on new Piezoelectric materials
* Piezo Equations பரணிடப்பட்டது 2011-08-09 at Archive.today
* Piezo in Medical Design
* Video demonstration of Piezoelectricity
* DoITPoMS Teaching and Learning Package – Piezoelectric Materials
* Piezo Motor Types
**கோவிந்த மாணிக்யா** (*Govinda Manikya*) (இ. 1676) 1660 முதல் 1661 வரையிலும், மீண்டும் 1667 முதல் 1676 வரையிலும் திரிபுரா இராச்சியத்தை ஆண்ட  மாணிக்ய வம்ச அரசனாவார். ஒரு திறமையான மற்றும் வெற்றிகரமான ஆட்சியாளராகக் கருதப்பட்டாலும், இவரது ஆட்சி தற்காலிகமாக அகற்றப்பட்டு, இவரது இளைய சகோதரனால் அபகரிக்கப்பட்டதன் மூலம் சிலகாலமே ஆட்சி புரிந்துள்ளார்.

வாழ்க்கை
--------

மன்னன் கல்யாண் மாணிக்யாவின் மூத்த மகனான, கோவிந்தன் தனது தந்தை 1660 இல் இறந்த பிறகு அரியணை ஏறினார். இருப்பினும், பதவியேற்ற ஒரு வருடத்திற்குள் இவரது சகோதரர் சத்ர மாணிக்யாவால் பதவியிலிருந்து தூக்கியெறியப்பட்டார். இவரது சகோதரார் முகலாயப் பேரரசின் உதவியுடன் அரியணையைக் கைப்பற்றி கோவிந்தை நாடுகடத்தினார். 

கோவிந்தா சிட்டகாங் மலைப் பகுதிக்கு தப்பிச் சென்றார். திரிபுராவின் வரலாற்றைக் கூறும் *ராஜ்மாலா*வின் கூற்றுப்படி, முகலாய பேரரசர் ஔரங்கசீப்பின் இதேபோல் நாடு கடத்தப்பட்ட சகோதரரான ஷா ஷுஜாவுடன் இவர் நட்பை வளர்த்துக் கொண்டார். இருப்பினும், இரண்டு இளவரசர்களுக்கு இடையிலான சந்திப்பு சாத்தியமற்றது என்று காலவரிசை தரவு சுட்டிக்காட்டுகிறது.  கோவிந்தா பின்னர் அரக்கானில் தஞ்சமடைந்தார். அதன் ஆட்சியாளர் 1667 இல் திரிபுராவை மீட்க இவருக்கு உதவினார். இந்தக் கட்டத்தில் கோவிந்தா சத்ராவைக் கொன்றாரா அல்லது அவர் ஏற்கனவே இறந்துவிட்டாரா என்பது பற்றிய கணக்குகள் முரண்படுகின்றன. 

ஆட்சிக்கு வந்த பின்னர் இவர் முகலாயர்களை சமாதானப்படுத்த, ஆண்டுதோறும் ஐந்து யானைகளை அனுப்ப ஒப்புக்கொண்டார்.  கோவிந்தா பொதுவாகப் முகலாயப் பேரரசுடன் நல்லுறவைப் பேணி வந்தார், திரிபுரா ஒரு நடைமுறை சுதந்திர நிலையை அனுபவிக்க முடிந்தது.  இவர் ஒரு திறமையான நிர்வாகியாகவும், கலை மற்றும் கற்றலின் புரவலராகவும் பார்க்கப்படுகிறார்.  இவரது ஆட்சியின் போது, *ராஜ்மாலா*வின் மூன்றாவது பகுதி முடிக்கப்பட்டது. நாரத புராணம் வங்காள மொழியில் மொழிபெயர்க்கப்பட்டது.

கோவிந்தா 1676 இல் இறந்தார். பின்னர் இவரது மகன் ராம மாணிக்யா ஆட்சி செய்தார். பல நூற்றாண்டுகளுக்குப் பிறகு, இரவீந்திரநாத் தாகூரின், *விஷர்ஜன்* மற்றும் *ராஜர்ஷி* போன்ற நாடகங்களில் இவர் சித்தரிக்கப்பட்டார்.

மேற்கோள்கள்
-----------

1. ↑  Sharma, Suresh Kant; Sharma, Usha (2015). *Discovery of North-East India*. **II**. Mittal Publications. பக். XI. பன்னாட்டுத் தரப்புத்தக எண்:978-81-8324-045-1. .
2. ↑  Durlabhendra; Sukheshwar; Baneshwar (1999). *Sri Rajmala*. அகர்தலா: Tribal Research Institute, Govt. of Tripura. பக். 163. .
3. ↑  Goswami, D.N. (1989). *The Episode of Shuja Mosque- A historical review*. Proceedings of North East India History Association: Tenth session. North East India History Association. பக். 122. .
4. ↑  Chib, Sukhdev Singh (1988). *This beautiful India: Tripura*. பக். 11–12.
5. ↑  (Goswami 1989)
6. 1 2 3  (Chib 1988)
7. ↑   *Tripura*. National Book Trust, India. .